Ա.Հովսեփյանը նկատեց, որ այսօր քննչական մարմինների աշխատանքում կան մի շարք թերություններ և բացթողումներ, այդ թվում նաեւ՝ մարդու իրավունքների պաշտպանության ոլորտում։ Դա վերաբերում է, թե դատավարական ժամկետների, դատավարական կոնկրետ նորմերի խախտումներին, թե նախաքննության լրիվության ու բազմակողմանիության ապահովման վերաբերյալ օրենքի պահանջի անտեսմանը և թե ընդհանրապես մարդու արդար դատաքննության իրավունքի խախտմանը: Դրանց վերացումը համարում է առաջնահերթ խնդիրներից մեկը: